Апэратыўная група расейскіх войскаў у Прыднястроўі

Апэраты́ўная ґру́па расе́йскіх во́йскаў у Прыднястро́ўскім рэґіёне Рэспу́блікі Малдо́вы (сокр. ОГРВ ПРРМ; па-расейску: Оперативная группа российских войск в Приднестровском регионе Республики Молдова) — аб’яднаньне Ўзброеных сілаў Расейскае Фэдэрацыі, дысьлякаванае на тэрыторыі непрызнанае Прыднястроўскае Малдоўскае Рэспублікі (дэ-юрэ — частка тэрыторыі Рэспублікі Малдовы), што існуе з 1995 року. Штаб-кватэра АҐ месьціцца ў месты Тыраспаль. Ґрупа ё спадкаемцаю 14-е ґвардзейскае арміі УС СССР ды УС РФ. Гісторыя Стварэньне У красавіку 1995 року Ґенэральны штаб выдае дырэктыву (Дырэктыву Міністра Абароны Расейскае Фэдэрацыі ад 18.4.1995 р. № 314/2/0296), у якой 14-я ґвардзейская армія пераназываецца ў Апэратыўную ґрупу расейскіх войскаў у Прыднястроўскім рэґіёне Рэспублікі Малдовы, расфармоўваецца кіраваньне 14 Ґв.А, а пасада камандуючага арміяю ліквідуецца. Станам на 1 ліпеня 1995 року ў склад ґрупы ўваходзілі 52 злучэньні, вайсковых часткаў ды ўстановаў. Штатная колькасьць складала — 6489 чалавек, у тым ліку: афіцэраў — 1362; прапаршчыкаў — 854; сяржантаў, жаўнераў — 4272. У адпаведнасьці з гэтаю дырэктываю кіраваньне арміі скарачалася ў два разы, усе пасады ў новым штаце паніжаліся на тры—чатыры разрады, а адпаведна і службовыя аклады паніжаліся ў адпаведнасьці з гэтымі разрадамі. Разузбраеньне й скарачэньне АҐРВ У выніку праведзеных у 1995 годзе арґанізацыйных перапрыемстваў штатная колькасьць Апэратыўнае ґрупы скарацілася на 1044 вайсковаслужбоўцаў, у тым ліку: афіцэраў — 163; прапаршчыкаў — 187; сяржантаў, жаўнераў — 694; і склала 5445 вайсковаслужбоўцаў, у тым ліку афіцэраў — 1200, прапаршчыкаў — 667, сяржантаў, жаўнераў — 3578. Арґанізацыйныя мерапрыемствы, што праводзіліся ў 1995 годзе, былі накіраваныя на колькасны скарот вайсковых часткаў ды ўстановаў ды скарот орґанаў кіраваньня без уліку вырашальных заданьняў. У далейшым у выніку праведзеных у 1996 годзе арґанізацыйных перапрыемстваў штатная колькасьць скарацілася на 353 вайсковаслужбоўцаў, у тым ліку: афіцэраў — 89; прапаршчыкаў — 58; сяржантаў, жаўнераў — 206; і склала 5092 вайсковаслужбоўцы, у тым ліку афіцэраў — 1111, прапаршчыкаў — 609, сяржантаў, жаўнераў — 3372. За 1997 рок штатная колькасьць скарацілася на 2082 вайсковаслужбоўцы, у тым ліку: афіцэраў — 470; прапаршчыкаў — 216; сяржантаў, жаўнераў — 1396; і склала 3010 вайсковаслужбоўцаў, у тым ліку афіцэраў — 641, прапаршчыкаў — 393, сяржантаў, жаўнераў — 1976. У 1998 годзе былі праведзеныя арґанізацыйныя мерапрыемствы па далейшай «аптымізацыі» арґанізацыйна-штатных структураў, перадысьлякацыі вайсковых часткаў ды ўстановаў у буйныя вайсковыя месты Тыраспальскага ґарнізону з мэтаю эканоміі сродкаў на аплату камунікальных паслугаў. Паводле рашэньня Стамбульскае нарады АБСЭ (1999), Расея забавязалася вывесьці зброю і ўвесь асабісты склад з тэрыторыі ПМР яшчэ да 2001 року. Станам на 2000 рок, абыймо ўзбраеньня й боепрыпасаў, што належаць Расеі, у прыднястроўскім рэґіёне Малдовы складала ля 42 000 тон. З 2000 року па 2004 рок адсюль было вывезена або зьнішчана на мейсцы ля 50% узбраеньня, вайсковае тэхнікі ды боепрыпасаў. У цяперашні час на складзе па розных адзнаках ад 19 000 да 21 500 тон боепрыпасаў: прыстасы, авіябомбы, міны, ґранаты, набоі. Зь іх 57 % пратэрмінаваныя для ўжываньня й транспартаваньня. Усё ўзбраеньне ды вайсковая тэхніка вывезеныя або зьнішчаныя. На сёньняшні дзень у складзе АҐ у Прыднястроўі застаюцца два асобныя мотастралковыя батальёны (выконваюць міратворчыя заданьні), батальён аховы й абслугоўваньня. 82-і ды 113-і мотастралковыя батальёны пачаргова выконваюць міратворчую місію на Днестры, праз рок зьмяняючы адзін аднаго. Агульная колькасьць АҐРВП улучаючы міратворчыя сілы — ля 1700 вайсковаслужбоўцаў. Расейскае ґрупаваньне ў Прыднястроўі ня мае ўдарнага напрамку, ня мае сродкаў забесьпячэньня СРА або СПА, сродкаў ядзернага стрыманьня, няма іспытных паліґонаў, радараў, вузлоў сувязі, артылерыі, авіяцыі, танкаў, якія былі б спалучаныя з расейскаю арміяю. Стаўленьне ўраду Малдовы Урад Малдовы неадначасова патрабавалі выйсьця ґрупы войскаў з тэрыторыі ПМР, а парлямэнт Малдовы лічыць яе знаходжаньне адною з асноўных пагрозаў нацыянальнай бясьпекі краіны. У чэрвені 2018 року Ґенэральная Асамблея ААН прыйняла рэзалюцыю, што заклікае Расею вывесьці свае войскі з Прыднястроўя. МУС Расеі назваў рэзалюцыю «прапаґандысцкаю хадою» і заявіў, што не зьбіраюцца яе выконваць. Катэґарычна супраць вываду расейскіх войскаў выступае Прэзыдэнт Малдовы Іґар Дадон. Асноўныя заданьні Апэратыўнае ґрупы расейскіх войскаў у Прыднястроўі Падрыхтаваньне вайсковаслужбоўцаў да ўдзелу і выкананьня міратворчае апэрацыі. Забесьпячэньне захаванасьці ўзбраеньня, боепрыпасаў і матэрыяльных сродкаў. Дзеі па вырашэньні Ґенэральнага штабу Ўзброеных Сілаў РФ пры зьмене сытуацыі ў рэґіёне. Баявы склад Склад АҐРВ станам на 1995 рок Кіраваньне ґрупы — в/ч 13962 (м. Тыраспаль). 59-я ґвардзейская мотастралковая дывізія — в/ч 35770 (м. Тыраспаль). 15-ы асобны ґвардзейскі полк сувязі — в/ч 33104 (м. Тыраспаль). 976-ы асобны батальён РЭБ — в/ч 51962 (Слабадзейскі раён, в. Парканы). 223-і асобны рэмонтна-аднаўляльны батальён — в/ч 55492 (м. Тыраспаль). 58-ы асобны радыётэхнічны батальён СПА — в/ч 17599 (м. Тыраспаль). 130-ы асобны батальён РХБ абароны — в/ч 29850 (м. Бэндэр). 425-ы асобны інжынэрна-сапёрный батальён. 97-ы асобны пантона-маставы батальён. 36-я асобная гэлікоптэрная эскадрылья — в/ч 03514 (аэрадром Тыраспаль). 818-я асобная рота адмысловага прызначэньня — в/ч 35792 (аэрадром Тыраспаль). 143-я асобная рота аэрадромна-тэхнічнага абслугоўваньня — в/ч 12384 (аэрадром Тыраспаль). 1464-я асобная рота сувязі й радыётэхнічнага забесьпячэньня — в/ч 45127 (аэрадром Тыраспаль). 395-я асобная рота аховы й абслугоўваньня (м. Тыраспаль). Н-скі стацыянарны вузел сувязі «Выкрайка» (м. Тыраспаль). 504-я станцыя фэльд’еґерскае паштовае сувязі — в/ч 62417 (м. Тыраспаль). Кадр кіраваньня 93-е брыґады матэрыяльна-тэхнічнага забесьпячэньня — в/ч 12014 (м. Тыраспаль). 1387-ы камандна-выведчы цэнтар — в/ч 62543 (м. Тыраспаль). 865-ы камандны пункт СПА — в/ч 13962-М (м. Тыраспаль). 114-е мэтэабюро — в/ч 92462 (аэрадром Тыраспаль). 799-я вайсковая каманда супрацьпажарнае аховы й ратавальных працаў (Рыбніцкі раён, в. Калбасна). Тыраспальская кватэрна-эксплюатацыйная частка раёну (м. Тыраспаль). Ґарнізоны афіцэрскі клюб (м. Тыраспаль). Іншыя падразьдзелы часткі й установы. Штатная колькасьць складала 6489 вайсковаслужбоўцаў Склад АҐРВП станам на 2002 рок Штаб АҐРВП 8-я асобная ґвардзейская мотастралковая брыґада 1162-і зэнітны-ракетны полк 15-ы асобны полк сувязі авіяґрупа Склад АҐРВП станам на 2015 рок Кіраваньне АҐРВ у ПР РМ — в/ч 13962. Адрэса: MD-3300, Рэспубліка Малдова, м. Тыраспаль-17, пер. Чкалава, 45. 82-і асобны ґвардзейскі мотастралковы батальён — в/ч 74273. Адрэса: MD-3300, Рэспубліка Малдова, м. Тыраспаль, вул. К. Лібкнэхта, 159. кіраваньне батальёну; чатыры матастралковае роты; зьвяз кіраваньня; ґранатамётны зьвяз; зьвяз тэхнічнага забесьпячэньня; зьвяз матэрыяльнага забесьпячэньня; мэдычны зьвяз. 113-ы асобны ґвардзейскі мотастралковы батальён — в/ч 22137. Адрэса: MD-3300, Рэспубліка Малдова, м. Тыраспаль, вул. К. Лібкнэхта, 159. кіраваньне батальёну; чатыры мотастралковыя роты; зьвяз кіраваньня; ґранатамётны зьвяз; зьвяз тэхнічнага забесьпячэньня; зьвяз матэрыяльнага забесьпячэньня; мэдычны зьвяз. 540-ы асобны батальён кіраваньня в/ч 09353. Адрэса: MD-3300, Рэспубліка Малдова, м. Тыраспаль, вул. К. Лібкнэхта, 159. камандаваньне (камандзір батальёну, намесьнік камандзіра батальёну (у ваенны час), намесьнік камандзіра батальёну па выхаваўчай працы, псыхоляґ (службоўца РА), намесьнік камандзіра батальёну па ўзбраеньні, намесьнік камандзіра батальёну па тыле) і штаб батальёну; рота аховы, што арґанізацыйна складаецца з кіраваньня роты, 4-х зьвязаў аховы, аддзяленьня аховы вайсковае пракуратуры й аддзяленьня аховы аддзелу вайсковае контрвыведкі ФСБ; вузел сувязі; станцыя фэльд’еґерскае паштовае сувязі; інжынэрна-сапёрны зьвяз; аддзел хаваньня й утылізацыі ўзбраеньня ды вайсковае тэхнікі; рота тэхнічнага абслугоўваньня; рота матэрыяльнага забесьпячэньня; склад паліва; вайсковы аркестар; паліґон. Камандаваньне Валеры Яўневіч, ґенэрал-лейтэнант (лістапад 1995 — 16 студзень 2002), Барыс Сяргееў, ґенэрал-маёр (16 студзеня 2002 — 11 верасьня 2009), Вячаслаў Сітчыхін, палкоўнік (з 11 верасьня 2009 — 2010), Сяргей Ныркоў, палкоўнік (2010 — 2011), Валеры Плахатнюк, палкоўнік (1 сьнежня 2011 — 15 сакавіка 2013), Сяргей Гарачаў, палкоўнік (15 сакавіка 2013 — 25 сьнежня 2014 ), Дзьмітры Зеленкоў, палкоўнік (25 сьнежня 2014 — дагэтуль). Глядзіце таксама Расейскія вайсковыя аб’екты за мяжою 450-ы вайсковы шпіталь (Расея) Крыніцы